เหล็กจัดฟันของดิฉันขูดกระพุ้งแก้มจนถลอก มีลักษณะเป็นสีขาว และมีรอยคล้ายเหล็กกดทับที่กระพุ้งแก้ม ดิฉันอยากทราบว่า... ระหว่างการจูบปากแลกลิ้นกับการออรัลเซ็กส์ให้ผู้ชาย อันไหนมีความเสี่ยงที่จะเป็นโรคมากกว่ากัน ? ดิฉันจูบปากหรือแลกลิ้นไปแล้วจะมีความเสี่ยงเป็นโรคอะไรไหม ?
สวัสดีค่ะ กระพุ้งแก้มถลอกดังกล่าวมานั้น ถ้าเกิดจากการขูดขีดแค่ภายนอก คือเกิดจากอุบัติเหตุ แผลมักจะค่อยๆสมานกันเองได้ ในช่วงนี้แค่ระมัดระวังการไปขูดโดนเพิ่มเติม รับประทานอาหารอ่อนๆ แปรงฟันทำความสะอาดได้ตามปกติแต่หากแผลใหญ่ ลุกลาม มีเลือดหรือหนองไหลจากแผล หรือมีรอยขาวๆขึ้นผิดปกติไม่หายไป ควรไปพบแพทย์เพื่อตรวจเพิ่มเติมส่วนการจูบปากหรือออรัลเซ็กส์นั้น แม้ในปากจะไม่มีแผลก็เสี่ยงอยู่แล้ว เพราะปากเป็นเยื่อบุบางๆ ไม่ใช่ผิวหนังทั่วไป ดังนั้นควรจะงดการทำกิจกรรมทางเพศ/ทางปากกับผู้ที่ไม่แน่ใจประวัติโรคติดต่อทางเพศสัมพันธ์จะดีที่สุดค่ะ